# Смяна на работния инструмент

Противопраховата капачка (4) ограничава силно проникването на отделящия се при къртене прах в патронника. При поставяне на инструмента внимавайте да не повредите противопраховата капачка (4).

- Повредена противопрахова капачка трябва да се замени веднага. Препоръчва се това да бъде извършено в оторизиран сервиз за електроинструменти.

##

### Поставяне на работен инструмент SDS plus (вж. фиг. E)

С патронник SDS plus можете да заменяте работния инструмент лесно и удобно без използване на спомагателни инструменти.

- GBH 2-26 DRE: Поставете SDS plus-сменяемия патронник (2).
- Почистете края на опашката на работния инструмент и я смажете леко.
- Вкарайте работния инструмент в патронника със завъртане, докато се застопори автоматично с прещракване.
- Уверете се чрез издърпване, че е захванат здраво.

Съгласно принципа си на действие работният инструмент SDS plus е свободен. Поради това при въртене на празен ход възниква радиално отклонение. Това обаче не се отразява на точността на пробиване, тъй като при пробиване работният инструмент се центрира автоматично.

### Сваляне на работен инструмент SDS plus (вж. фиг. F)

- Дръпнете застопоряващата втулка (5) назад и извадете работния инструмент.

##

## GBH 2-26 RE/GBH 2-26 DRE

### Поставяне на работен инструмент (вж. фиг. G)

Указание: Не използвайте инструменти без опашка SDS plus за ударно пробиване или къртене! При ударно пробиване и къртене инструменти без опашка SDS plus и патронникът се повреждат.

- Поставете патронник със зъбен венец (19).
- Чрез завъртане наляво отворете патронника със зъбен венец (19), толкова, че работният инструмент да може да бъде поставен. Вкарайте инструмента.
- Вкарайте ключа за патронник в предвидените за целта отвори на патронника със зъбен венец (19) и затегнете инструмента равномерно.
- GBH 2-26 RE: Поставете превключвателя (16) на символа "Пробиване".
- GBH 2-26 DRE: Завъртете превключвателя Удари/спиране на въртенето (11) на позиция "Пробиване".

### Демонтиране на работния инструмент

- Завъртете втулката на патронника със зъбен венец (19) обратно на часовниковата стрелка с помощта на специализирания ключ , докато работният инструмент може да бъде изваден.

##

## GBH 2-26 DFR

### Поставяне на работен инструмент (вж. фиг. H)

Указание: Не използвайте инструменти без опашка SDS plus за ударно пробиване или къртене! При ударно пробиване и къртене инструменти без опашка SDS plus и патронникът се повреждат.

- Поставете патронника за бързо захващане (1).

- Захванете здраво пръстена (23) на патронника за бързо застопоряване. Отворете челюстите на патронника, като въртите предната втулка (22), докато може да бъде поставен инструмент. Захванете здраво пръстена (23) и завъртете предната втулка (22) силно в посоката, указана със стрелка, докато започне да се чува отчетливо прещракване.
- Уверете се, че инструментът е захванат здра​во, като се опитате да го издърпате.

Указание: Ако патронникът е бил отворен докрай, при затягане е възможно да се чува прещракване, без патронникът да се затваря.

В такъв случай завъртете предната втулка еднократно обратно на стрелката на часовника. След това патронникът може да бъде затворен.

- Завъртете превключвателя за ударно проби‌ване/спиране на въртенето (11) в позицията пробиване.

### Сваляне на работен инструмент (вж. фиг. I)

- Захванете здраво пръстена (23) на патронника за бързо застопоряване. Отворете патронника чрез завърта​не на предната втулка (22) в посоката, указана със стрелка, докато инструментът може да бъде изваден.