# Výmena skľučovadla

## Nasadenie/vybratie ozubeného skľučovadla

## GBH 2-26 RE/GBH 2-26 DRE

Aby ste mohli pracovať s nástrojmi bez SDS plus (napr. vrták s valcovitou stopkou), musíte namontovať vhodné skľučovadlo (skľučovadlo s ozubeným vencom alebo rýchloupínacie skľučovadlo, príslušenstvo).

##

- Zaskrutkujte upínaciu stopku SDS plus (20) do skľučovadla s ozubeným vencom (19). Zaistite skľučovadlo s ozubeným vencom (19) poistnou skrutkou (18). Myslite na to, že poistná skrutka má ľavotočivý závit.

##

- Vyčistite zasúvací koniec stopky a mierne ho namažte.
- Zasuňte skľučovadlo otáčajúc ho so stopkou SDS‑plus do upínacej hlavy tak, aby sa samočinne zaistilo.
- Skontrolujte zaistenie potiahnutím za skľučovadlo s ozubeným vencom.

##

- Zaisťovaciu objímku (5) posuňte dozadu a vyberte skľučovadlo s ozubeným vencom (19).

## Demontáž/montáž výmenného skľučovadla

## GBH 2-26 DFR

### Vybratie výmenného skľučovadla (pozri obrázok C)

- Zaisťovaciu objímku výmenného skľučovadla (6) potiahnite dozadu, pridržte ju v tejto pozícii a vytiahnite výmenné skľučovadlo SDS plus (2), resp. rýchloupínacie výmenné skľučovadlo (1) smerom dopredu.
- Po demontáži chráňte výmenné skľučovadlo pred znečistením.

### Nasadenie výmenného skľučovadla (pozri obrázok D)

- Pred nasadením výmenné skľučovadlo vyčistite a zasúvací koniec jemne potrite tukom.
- Výmenné skľučovadlo SDS plus (2), resp. rýchloupínacie výmenné skľučovadlo (1) uchopte celou rukou. Výmenné skľučovadlo posúvajte pri jeho súčasnom otáčaní na upínaní skľučovadla (21), kým nebudete počuť zreteľný zvuk zaistenia.
- Výmenné skľučovadlo sa samočinne zaistí. Zaistenie skontrolujte potiahnutím za výmenné skľučovadlo.