# Værktøjsskift

Støvbeskyttelseskappen (4) forhindrer i stort omfang, at borestøv trænger ind i værktøjsholderen under brug. Når værktøjet sættes i, skal man være opmærksom på, at støvbeskyttelseskappen (4) ikke beskadiges.

- En beskadiget støvbeskyttelseskappe skal straks udskiftes. Det anbefales at lade en kundeservice udføre arbejdet.

##

### Isætning af SDS plus-indsatsværktøj (se billede E)

Med SDS plus-borepatronen kan du skifte indsatsværktøj nemt og bekvemt uden brug af andre værktøjer.

- GBH 2-26 DRE: Isæt SDS plus-udskiftningsborepatronen (2).
- Rengør indsatsværktøjets indstiksende, og smør den med en smule fedt.
- Isæt indsatsværktøjet i værktøjsholderen med en drejebevægelse, til det automatisk låses.
- Kontrollér, at den er låst, ved at trække i værktøjet.

SDS plus-indsatsværktøjet er systembetinget frit bevægeligt. Derved opstår der en rundløbsafvigelse ved tomgang. Dette har ingen indvirkning på borehullets nøjagtighed, da boret centreres automatisk ved boring.

### Udtagning af SDS plus-indsatsværktøj (se billede F)

- Skub låsekappen (5) tilbage, og tag indsatsværktøjet ud.

##

## GBH 2-26 RE/GBH 2-26 DRE

### Isætning af indsatsværktøj (se billede G)

Bemærk! Brug ikke værktøj uden SDS plus til hammerboring eller mejsling! Værktøj uden SDS plus og dets borepatron beskadiges under hammerboring og mejsling.

- Isæt tandkransborepatronen (19).
- Åbn tandkransborepatronen (19) ved at dreje, indtil værktøjet kan sættes i. Sæt værktøjet i.
- Sæt borepatronnøglen i de pågældende boringer på tandkransborepatronen (19), og spænd værktøjet ensartet fast.
- GBH 2-26 RE: Sæt omskiften (16) på symbolet "Boring".
- GBH 2-26 DRE: Drej slag-/drejestop-afbryderen (11) til positionen "Boring".

### Udtagning af indsatsværktøj

- Drej kappen på tandkransborepatronen (19) til venstre med den medfølgende borepatronnøgle , indtil indsatsværktøjet kan tages ud.

##

## GBH 2-26 DFR

### Isætning af indsatsværktøj (se billede H)

Bemærk! Brug ikke værktøj uden SDS plus til hammerboring eller mejsling! Værktøj uden SDS plus og dets borepatron beskadiges under hammerboring og mejsling.

- Isæt den selvspændende udskiftningsborepatron (1).

- Hold fast i holderingen (23) til den selvspændende udskiftningsborepatron. Åbn værktøjsholderen ved at dreje den forreste kappe (22) så meget, at værktøjet kan sættes i. Hold fast i holderingen (23), og drej den forreste kappe (22) kraftigt i pilens retning, til man tydeligt kan høre en skraldende lyd.
- Kontrollér fastgørelsen ved at trække i værktøjet.

Bemærk: Hvis værktøjsholderen er åbnet indtil anslaget, kan der ved lukning af værktøjsholderen være en hørbar skraldelyd, og værktøjsholderen lukker sig ikke.

Drej i dette tilfælde den forreste kappe en gang mod uret. Herefter kan værktøjsholderen lukkes.

- Drej slag-/drejestop-afbryderen (11) til positionen "Boring".

### Udtagning af indsatsværktøj (se billede I)

- Hold fast i holderingen (23) til den selvspændende udskiftningsborepatron. Åbn værktøjsholderen ved at dreje den forreste kappe (22) i pilens retning, til værktøjet kan tages ud.