# Výmena nástroja

Ochranná manžeta (4) vo veľkej miere zabraňuje počas prevádzky náradia vnikaniu prachu z vŕtania do upínacej hlavy. Pri vkladaní nástroja dávajte pozor, aby sa ochranná manžeta (4) nepoškodila.

- Poškodenú ochrannú manžetu je potrebné ihneď vymeniť. Odporúčame, aby ste si to dali urobiť v autorizovanom servisnom stredisku.

##

### Nasaďte vkladací nástroj SDS plus (pozri obr. E)

Pomocou skľučovadla vrtáka SDS plus môžete ľahko a pohodlne vymeniť vkladací nástroj bez použitia ďalšieho náradia.

- GBH 2-26 DRE: Nasaďte výmenné skľučovadlo SDS plus (2).
- Vyčistite zasúvací koniec vkladacieho nástroja a jemne ho potrite tukom.
- Nasaďte vkladací nástroj do upínania nástroja pri jeho súčasnom otáčaní tak, aby samočinne zaskočil.
- Zaistenie skontrolujte potiahnutím za nástroj.

Vkladací nástroj SDS plus je voľne pohyblivý, čo je podmienené systémovo. Pri chode naprázdno tým vzniká odchýlka od presného kruhového pohybu. Na presnosť vrtu to však nemá vplyv, pretože vrták sa pri vŕtaní sám automaticky vycentruje.

### Vkladací nástroj SDS plus odoberte (pozri obr. F)

- Zaisťovaciu objímku (5) posuňte dozadu a vyberte pracovný nástroj.

##

## GBH 2-26 RE/GBH 2-26 DRE

### Vkladanie pracovného nástroja (pozri obrázok G)

Upozornenie: Na vŕtanie s príklepom a sekanie nepoužívajte nástroje bez SDS plus! Nástroje bez SDS plus a ich skľučovadlo sa pri vŕtaní s príklepom a pri sekaní poškodia.

- Vložte skľučovadlo s ozubeným vencom (19).
- Otvorte skľučovadlo s ozubeným vencom (19) otočením tak, aby sa nástroj dal vložiť. Vložte pracovný nástroj.
- Zasuňte doťahovací kľúč do príslušných otvorov skľučovadla s ozubeným vencom (19) a nástroj rovnomerne utiahnite.
- GBH 2-26 RE: Nastavte prepínač (16) na symbol „Vŕtanie“.
- GBH 2-26 DRE: Prepínač pracovných režimov (11) otočte do polohy „Vŕtanie“.

### Vyberanie pracovného nástroja

- Otočte objímku skľučovadla s ozubeným vencom (19) pomocou doťahovacieho kľúča proti smeru pohybu hodinových ručičiek tak, aby sa pracovný nástroj dal vybrať.

##

## GBH 2-26 DFR

### Vkladanie pracovného nástroja (pozri obrázok H)

Upozornenie: Na vŕtanie s príklepom a sekanie nepoužívajte nástroje bez SDS plus! Nástroje bez SDS plus a ich skľučovadlo sa pri vŕtaní s príklepom a pri sekaní poškodia.

- Nasaďte rýchloupínacie výmenné skľučovadlo (1).

- Pevne držte pridržiavací prstenec (23) rýchloupínacieho skľučovadla. Upínanie nástroja otvorte otáčaním prednej objímky (22) tak, aby sa mohol nasadiť nástroj. Pevne držte pridržiavací prstenec (23) a silno otáčajte prednú objímku (22) v smere šípky, kým nebude počuť zreteľný rapkáčový zvuk.
- Skontrolujte správne upevnenie potiahnutím za pracovný nástroj.

Upozornenie: ak bolo upínanie nástroja otvorené až na doraz, môže byť pri uťahovaní upínania nástroja počuť rapkáčový zvuk a upínanie nástroja sa nezatvorí.

V tomto prípade otočte prednú objímku raz proti smeru pohybu hodinových ručičiek. Potom bude možné upínanie nástroja zavrieť.

- Prepínač pracovných režimov (11) otočte do polohy „Vŕtanie“.

### Vyberanie pracovného nástroja (pozri obrázok I)

- Pevne držte pridržiavací prstenec (23) rýchloupínacieho výmenného skľučovadla. Upínanie nástroja otvorte otáčaním prednej objímky (22) v smere šípky tak, aby sa mohol odobrať nástroj.