# Zamjena alata

Tijekom rada kapa za zaštitu od prašine (4) u znatnoj mjeri sprječava prodiranje prašine od bušenja u prihvat alata. Pri umetanju alata pazite da se ne ošteti kapa za zaštitu od prašine (4).

- Oštećenu kapu za zaštitu od prašine treba odmah zamijeniti. Preporučuje se da taj posao obavi servis.

##

### Umetanje SDS plus radnog alata (vidjeti sliku E)

Pomoću SDS plus stezne glave možete jednostavno i lako zamijeniti radni alat bez uporabe dodatnih alata.

- GBH 2-26 DRE: Stavite SDS plus izmjenjivu steznu glavu (2).
- Očistite usadnik radnog alata i lagano ga podmažite.
- Umetnite radni alat uz okretanje u prihvat alata sve dok se sam ne blokira.
- Provjerite blokadu povlačenjem alata.

Uvjetovano sustavom, SDS plus radni alat je slobodno pomičan. Zbog toga kod praznog hoda nastaje odstupanje od okruglosti. To nema nikakav učinak na točnost izbušene rupe jer se svrdlo kod bušenja samo centrira.

### Vađenje SDS plus radnog alata (vidjeti sliku F)

- Gurnite čahuru za blokadu (5) prema natrag i izvadite radni alat.

##

## GBH 2-26 RE/GBH 2-26 DRE

### Umetanje radnog alata (vidjeti sliku G)

Napomena: Alate bez SDS plus ne koristite za bušenje čekićem ili rad dlijetom! Alati bez SDS plus i njihova stezna glava mogu se oštetiti prilikom bušenja čekićem i rada dlijetom.

- Stavite steznu glavu s nazubljenim vijencem (19).
- Otvarajte steznu glavu s nazubljenim vijencem (19) okretanjem sve dok ne možete umetnuti alat. Umetnite alat.
- Utaknite ključ stezne glave u odgovarajuće provrte stezne glave s nazubljenim vijencem (19) i ravnomjerno stegnite alat.
- GBH 2-26 RE: Preklopku (16) stavite na simbol „Bušenje“.
- GBH 2-26 DRE: Okrenite prekidač za zaustavljanje udaraca/rotacije (11) u položaj „Bušenje“.

### Vađenje radnog alata

- Okrećite čahuru stezne glave s nazubljenim vijencem (19) pomoću ključa stezne glave u smjeru suprotnom od kazaljke na satu sve dok ne možete izvaditi radni alat.

##

## GBH 2-26 DFR

### Umetanje radnog alata (vidjeti sliku H)

Napomena: Alate bez SDS plus ne koristite za bušenje čekićem ili rad dlijetom! Alati bez SDS plus i njihova stezna glava mogu se oštetiti prilikom bušenja čekićem i rada dlijetom.

- Stavite izmjenjivu brzosteznu glavu (1).

- Čvrsto držite prsten za držanje (23) izmjenjive brzostezne glave. Otvarajte prihvat alata okretanjem prednje čahure (22) sve dok ne možete umetnuti alat. Čvrsto držite prsten za držanje (23) i snažno okrećite prednju čahuru (22) u smjeru strelice sve dok ne čujete klepetavi zvuk.
- Provjerite čvrst dosjed povlačenjem alata.

Napomena: Ako je prihvat alata otvoren do kraja, pri zavrtanju prihvata alata možete čuti klepetavi zvuk, ali se prihvat alata neće zatvoriti.

U tom slučaju jednom okrenite prednju čahuru u smjeru suprotnom od kazaljke na satu. Nakon toga se prihvat alata može zatvoriti.

- Okrenite prekidač za zaustavljanje udaraca/rotacije (11) u položaj „Bušenje“.

### Vađenje radnog alata (vidjeti sliku I)

- Čvrsto držite prsten za držanje (23) izmjenjive brzostezne glave. Otvarajte prihvat alata okretanjem prednje čahure (22) u smjeru strelice sve dok ne možete izvaditi alat.