# Promena alata

Zaštitni poklopac za prašinu (4) u velikoj meri sprečava prodiranje prašine od bušenja u prihvat za alat za vreme rada. Pazite pri upotrebi alata na to, da se zaštitni poklopac za prašinu (4) ne ošteti.

- Oštećen zaštitni poklopac od prašine odmah zamenite. Preporučuje se da ovo uradi servis.

##

### Umetanje SDS plus nastavka (videti sliku E)

Sa SDS plus steznom glavom možete električni alat jednostavno i udobno menjati bez upotrebe dodatnih alata.

- GBH 2-26 DRE: Postavite SDS plus promenljivu steznu glavu (2).
- Očistite utični kraj nastavka i blago ga podmažite.
- Ubacite nastavak u prihvat za alat okrećući ga tako da automatski bude blokiran.
- Prekontrolišite blokadu povlačenjem alata.

SDS plus nastavak je slobodno pokretljiv uslovljeno sistemom. Usled toga se u praznom hodu ne pojavljuje odstupanje u okretanju. Ovo nema nikakvog uticaja na preciznost otvora, pošto se burgija pri bušenju automatski centrira.

### Skidanje SDS plus nastavka (videti sliku F)

- Povucite čauru za blokadu (5) unazad i izvadite alat za umetanje.

##

## GBH 2-26 RE/GBH 2-26 DRE

### Ubacivanje namenskog alata (videti sliku G)

Napomena: Alate bez SDS plus sistema nemojte koristiti za udarno bušenje ili dletovanje! Alati bez SDS plus sistema i stezna glava se oštećuju pri udarnom bušenju i dletovanju.

- Umetnite nazubljenu steznu glavu (19).
- Okretanjem otvarajte nazubljenu steznu glavu (19) dok se ne otvori dovoljno da bi se alat mogao umetnuti. Ubacite alat.
- Utaknite ključ za steznu glavu u odgovarajuće otvore nazubljene stezne glave (19) i zategnite alat ravnomerno.
- GBH 2-26 RE: Postavite preklopni prekidač (16) na simbol „Bušenje“.
- GBH 2-26 DRE: Okrenite prekidač za zaustavljanje udarnog/obrtnog rada (11) u položaj „Bušenje“.

### Skidanje nastavka

- Okrećite čauru nazubljene stezne glave (19) pomoću ključa za steznu glavu u smeru suprotnom smeru kretanja kazaljki na satu, tako da uklanjanje namenskog alata bude moguće.

##

## GBH 2-26 DFR

### Ubacivanje namenskog alata (videti sliku H)

Napomena: Alate bez SDS plus sistema nemojte koristiti za udarno bušenje ili dletovanje! Alati bez SDS plus sistema i stezna glava se oštećuju pri udarnom bušenju i dletovanju.

- Postavite promenljivu brzosteznu glavu (1).

- Držite prsten za fiksiranje (23) za promenljivu brzosteznu glavu. Okretanjem prednje čaure (22) otvorite prihvat za alat tako da se alat može umetnuti. Držite prsten za držanje (23) i snažno okrenite prednju čauru (22) u pravcu strelice, tako da se jasno čuje čegrtanje.
- Prekontrolišite čvrsto naleganje povlačenjem alata.

Napomena: Ukoliko je prihvat za alat otvoren do graničnika, prilikom zavrtanja prihvata se može čuti čegrtanje, a prihvat za alat se ne da zatvoriti.

U tom slučaju jedanput okrenite prednju čauru suprotno od smera kretanja kazaljke na satu. Posle toga može se zatvoriti prihvat za alat.

- Okrenite prekidač za zaustavljanje udarnog/obrtnog rada (11) u položaj „Bušenje“.

### Uklanjanje nastavka (videti sliku I)

- Držite prsten za fiksiranje (23) za promenljivu brzosteznu glavu. Okretanjem prednje čaure (22) u pravcu strelice otvorite prihvat za alat, tako da se alat može skinuti.